**НАЦИОНАЛНА ГРАЖДАНСКА ИНИЦИАТИВА**

**„ДА ВЪРНЕМ УЧЕНИЧЕСКИТЕ ЛАГЕРИ НА ДЕЦАТА“**

 **ДО**

 **МИНИСТЪРА НА**

 **ОБРАЗОВАНИЕТО И НАУКАТА**

 **ДО**

**МИНИСТЪР ПРЕДСЕДАТЕЛЯ НА РБ**

 **ДО**

 **ПРЕДСЕДАТЕЛЯ НА**

 **НАРОДНОТО СЪБРАНИЕ**

**УВЕДОМИТЕЛНО ПИСМО**

**Относно:** Организиране на Национална Гражданска инициатива

**„ДА ВЪРНЕМ УЧЕНИЧЕСКИТЕ ЛАГЕРИ НА ДЕЦАТА“**

и отправяне на предложения за решаване на въпроси

от национално значение в областта на образованието.

 **Уважаеми г-н Министър на образованието и науката,**

 **Уважаема г-жо Председател на Народното събрание,**

 На ................ 2018 г., в град София на основание чл. 44 и чл. 45 от Закона за пряко участие на гражданите в държавната власт и местното самоуправление бяха предприети действия за организиране на Национална Гражданска инициатива с наименование **„ДА ВЪРНЕМ УЧЕНИЧЕСКИТЕ ЛАГЕРИ НА ДЕЦАТА“**. Инициативният комитет на посочената гражданска инициатива взе решение да внесе предложение за отмяна на Наредба № 2/24.04.1997 г. на Министерството на образованието и науката, тъй като посоченият подзаконов нормативен акт не въвежда ясна правна уредба относно реда и процедурата за организиране и провеждане на детски и ученически отдих в почивните бази от общ тип. По-специално, Наредба № 2/24.04.1997 г. не въвежда ясна и конкретно разписана методика за организиране и предоставяне на посочените социално значими услуги. Съдържанието на действащата към момента наредба указва в най-общи линии редът за организиране и провеждане на детски и ученически отдих и туризъм. Липсата на ефективен контрол и правила относно организирането и провеждането на извънкласни мероприятия за отдих и култура създава предпоставки за наличието на значителна оперативна самостоятелност на директорите на училища и детски градини. Подобна самостоятелност създава предпоставки планираните в извънчебно време ученически лагери да се превърнат в последните години в скъпоструващи „зелени“ и „сини“ училища. Действителността показва, че се създават предпоставки за договорки между директори и класни ръководители с туристически фирми за сметка на децата и родителите. Създават се предпоставки за порочни практики и липса на пълна прозрачност относно организирането им. Не на последно място учениците са лишени от социалната възможност, която държавата е длъжна да им осигури.

Ние, членовете на Национална гражданска инициатива, смятаме че посочените практики трябва да бъдат незабавно преустановени и искаме да бъдат предприети мерки за постигане на следите цели:

* Да се запази броят на почивните бази на „Ученически отдих и спорт” ЕАД и да се пристъпи към тяхното възстановяване, за да могат пълноценно да се използват за почивка и спорт от ученици и студенти.
* Да се въведе задължителен ритуал по строяване за химна на РБ с издигане на българското знаме в началото на деня.
* Да се осигури участие на Инициативния комитет в изграждане на Стратегия за развитието и визията на почивните бази за ученически отдих и спорт към МОН за периода 2019–2029г.
* Да се назначат педагози и да се разработят програми за обучение, които да включват уроци по родолюбие и физическа активност.
* Да се гарантира пълна прозрачност и гражданско участие в управлението на почивните бази за ученически отдих и спорт към МОН.
* Да се развие във всички почивни бази на „Ученически отдих и спорт” ЕАД по моделът, приложен успешно в периода от 01.11.2016 г. до 08.02.2017 г. в база „Шумнатица“ – със занимания по автентичен фолклор, занаятчийски работилници, хайдушки игри, турнири по шахмат, волейбол, исторически беседи, писане на есе, литературни четения, физически натоварвания и движения в природна среда, изграждане на опитни полета – ферми с домашни животни, овощни градини, оранжерии и др.; Да се стимулира партньорството с организации, които допринасят за възпитанието в родолюбие и съхраняване на националното достойнство.
* Да се разработят програми, насочени към българските общности в чужбина, които да дадат възможност за по-чести посещения и активна почивка на децата на нашите сънародници зад граница, като по този начин им се даде шанс за реално приобщаване към Родината.
* Да се заложи в учебния план от МОН време за посещение на лагерите минимум два пъти годишно.
* Всеки български ученик да има правото да посещава почивните бази отдих и спорт на социално достъпна цена.
* Да се задължи „Ученически отдих и спорт” ЕАД да поддържа на интернет страницата си актуален регистър на заетостта в почивните бази, както и да публикува годишни отчети за дейността си, от които да е видно как са похарчени държавните средства.

Предвид гореизложеното, членовете на Националната Гражданска инициатива счятаме, че е необходимо да бъде приет нов подзаконов нормативен акт, който да регламентира по подходящ начин посочените процедури. Смятаме, че ако бъде подкрепено предложението ни за изготвяне на нов подзаконов нормативен акт в процедурата, по неговото изработване следва да бъдат допуснати с консултативно участие представители на Гражданската инициатива **„Да върнем ученическите лагери на децата“**, в съответствие с чл. 18 и 18а от Закона за нормативните актове. Необходимостта от приемане на нов подзаконов нормативен акт, който да въвежда ясни правила е от ключово значение за стимулирането и провеждането на детски и ученически лагери, чрез които да се подпомага моралното и патриотично възпитание на младежта; да се спомогне за укрепването на физическото и психическо здраве на подрастващите и младежите, както и да се ограничи от страна на държавата индиректното стимулиране и насърчаване на „ученическия спа-туризъм“, който реално няма абсолютно никаква добавена стойност за развитието на интелекта и родолюбието на нашите деца, но е дълбоко застъпен в практиките на училищата в последните десет години.

Смятаме също, че с оглед защитата на гражданските и общозначими интереси, в съвета на директорите на „Ученически отдих и спорт” ЕАД следва да бъде направено изменение и да бъде дадена възможност да вземат участие на представители от Инициативния комитет и други неправителствени организации, с оглед по-голяма прозрачност при управлението и стопанисването на държавната собственост.

Надяваме се, че ще получим Вашата активна държавна подкрепа с оглед на запазване на социалните функции на почивните бази „Ученически отдих и спорт” ЕАД. Очакваме в законоустановения срок уведомление за Вашето решение.

Приложение:

1. Протокол от проведено събрание на гражданите за учредяване на Национална гражданска инициатива „**Да върнем ученическите лагери на децата**“.
2. Бланка за събиране на подписите.
3. Списък и адреси за коренспонденция (e-mail) с Инициативния комитет.

Дата: .............................. С уважение:

 1. .........................................

 2. .........................................

 3. .........................................

 4. .........................................

 5. .........................................

 6. .........................................

 7. .........................................